CELEX: 62009TN0513
Language: el
Date: 2009-12-22 00:00:00
Title: Υπόθεση T-513/09: Προσφυγή της 22ας Δεκεμβρίου 2009 — Baena Grupo κατά ΓΕΕΑ — Neuman και Galdeano del Sel (σχέδια ή υποδείγματα)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/37
            
         Προσφυγή της 22ας Δεκεμβρίου 2009 — Baena Grupo κατά ΓΕΕΑ — Neuman και Galdeano del Sel (σχέδια ή υποδείγματα)
   (Υπόθεση T-513/09)
   2010/C 51/72
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: José Manuel Baena Grupo, SA (Santa Perpètua de Mogoda, Ισπανία) (εκπρόσωπος: A. Canela Giménez, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Herbert Neuman και Andoni Galdeano del Sel (Tarifa, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να δεχτεί την προσφυγή κατά της απόφασης του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 14ης Οκτωβρίου 2009, στην υπόθεση R 1323/2008-3,
            
         
               —
            
            
               να ακυρώσει την απόφαση του ΓΕΕΑ,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σχέδιο ή υπόδειγμα του οποίου ζητείται να κηρυχθεί η ακυρότητα: Το καταχωρισμένο υπ’ αριθ. 000 426 895-0002 κοινοτικό υπόδειγμα για «διακόσμηση για κοντομάνικες βαμβακερές μπλούζες (τι-σερτ), διακόσμηση για κασκέτα, διακόσμηση για αυτοκόλλητα, διακόσμηση για έντυπο υλικό, συμπεριλαμβανομένου διαφημιστικού υλικού».
   
      Δικαιούχος του κοινοτικού σχεδίου ή υποδείγματος: Η προσφεύγουσα.
   
      Αιτούντες την κήρυξη της ακυρότητας του κοινοτικού σχεδίου ή υποδείγματος: Herbert Neuman και Andoni Galdeano Del Sel.
   
      Σήμα, σχέδιο ή υπόδειγμα του οποίου δικαιούχοι είναι οι αιτούντες: Το κοινοτικό εικονιστικό σήμα υπ’ αριθ. 1 312 651, για προϊόντα των κλάσεων 25, 28 και 32 του Διακανονισμού της Νίκαιας.
   
      Απόφαση του ακυρωτικού τμήματος της Υπηρεσίας «Σχεδίων και υποδειγμάτων»: Αποδοχή της προσφυγής και κήρυξη της ακυρότητας του σχεδίου ή υποδείγματος.
   
      Απόφαση του τμήματος προσφυγών: Ακύρωση της προσβαλλόμενης απόφασης και επίλυση της υπόθεσης επί της ουσίας, με βάση την ευχέρεια που προβλέπεται στο άρθρο 60, παράγραφος 1, του κανονισμού 6/2002, για τα κοινοτικά σχέδια και υποδείγματα, και κήρυξη της ακυρότητας του κοινοτικού υποδείγματος.
   
      Λόγοι ακυρώσεως: Εσφαλμένη ερμηνεία του άρθρου 6, παράγραφος 1, του κανονισμού 6/2002.